[{"text_idx": "#000002", "text": "Aled ap Dafydd yn crynhoi prif bwyntiau'r ddadl"}, {"text_idx": "#000004", "text": "Dywedodd Mr Jones y byddai gadael yr Undeb yn golygu \"goblygiadau dychrynllyd\" i Gymru, a gofynodd i Mr Farage beth oedd o wedi gwneud i helpu'r diwydiant dur fel rhywun sydd yn Aelod Seneddol Ewropeaidd."}, {"text_idx": "#000005", "text": "Roedd Mr Farage yn honni fod aelodaeth o'r UE wedi gadael y prif weinidog yn \"ddiymadferth\" ar y mater."}, {"text_idx": "#000007", "text": "Bu Mr Farage hefyd yn dadlau y byddai gan Brydain fwy o reolaeth dros yr economi y tu allan i'r UE."}, {"text_idx": "#000008", "text": "Yn ystod ei araith agoriadol, gofynodd arweinydd UKIP a oedd Prydain eisiau \"adennill annibyniaeth fel gwladwriaeth\" neu a oedd hi'n hapus i fod yn \"aelod eilradd o'r clwb.\""}, {"text_idx": "#000009", "text": "Dywedodd Mr Farage mai \"codi bwganod\" oedd dweud y byddai masnach yn stopio a swyddi yn diflannu petai Prydain yn gadael yr UE."}, {"text_idx": "#000011", "text": "Dywedodd bod 200,000 o swyddi yng Nghymru yn ddibynnol ar fasnach yr UE ac y byddai gadael yn golygu \"goblygiadau dychrynllyd\"."}, {"text_idx": "#000014", "text": "Fe darodd Mr Farage yn o\u0302l, gan honni nad oedd gwleidyddion yng Nghymru a San Steffan wedi llwyddo i ddiogelu'r diwydiant rhag allforion rhad China."}, {"text_idx": "#000016", "text": "Fe ymosodd Mr Jones ar record arweinydd UKIP, gan ddweud ei fod ond wedi mynychu un cyfarfod yngly\u0302n a\u0302 physgodfeydd yn y Senedd Ewropeaidd."}, {"text_idx": "#000017", "text": "\"Y realiti yw nad ydych chi'n llais cryf ar gyfer buddiannau Prydain,\" meddai wrth Mr Farage."}, {"text_idx": "#000018", "text": "Ond ymateb arweinydd UKIP oedd: \"Pe bydden i'n treulio pob munud yn fanno, fydden i ddim wedi cael dadlau na phleidleisio ar y materion sy'n effeithio ar bysgodfeydd - does gan y Senedd ddim y pw\u0302er yna.\""}, {"text_idx": "#000020", "text": "\"Y Democratiaid Rhyddfrydol yw'r unig blaid Brydeinig sydd yn unedig yn y gred y dylen ni aros yn aelod llawn, ymroddedig yn yr Undeb Ewropeaidd."}, {"text_idx": "#000021", "text": "\"Byddwn ni yn ymladd y referendwm trwy hybu y buddiannau y mae bod yn aelod o'r UE yn dod i Gymru: y miloedd o swyddi o'r byd amaeth i ddiwydiant, a'r swm anferth o arian ychwanegol rydyn ni yn cael fyddai ddim yn bodoli os y bydden ni yn gadael yr UE."}, {"text_idx": "#000022", "text": "\"Rydyn ni yn ymladd i fod yn ran o'r Undeb Ewropeaidd, dim achos bod hi'n berffaith ond am fod Cymru mewn sefyllfa well trwy fod yn rhan ohoni.\""}, {"text_idx": "#000023", "text": "Wrth siarad ar raglen y Post Cyntaf ar BBC Radio Cymru fore dydd Mawrth, dywedodd Elin Jones A.C., dirprwy arweinydd Plaid Cymru: \"Fe roedd hi'n ddadl siomedig, a llawer rhy ffyrnig ar adegau, lle roedd y dadleuon - y rhai gwleidyddol, y rhai economaidd - ddim yn cael eu dadlau'n llawn."}, {"text_idx": "#000024", "text": "\"Wrth gwrs dau lais yn unig oedd yna, a dwi'n credu y byddai'r ddadl wedi cael ei gwella os bydde na leisiau amgen yna hefyd. Dim o angenraid lleisiau gwleidyddol a phleidiau gwleidyddol amgen, ond fe ddylid fod wedi cymryd y cyfle i roi lleisiau busnes, lleisiau amaethyddol, lleisiau economaidd - pob arall sydd gyda diddordeb - a dweud y gwir pobl sydd gyda mwy o ddiddordeb yn nyfodol yr Undeb Ewropeaidd na beth ddylie fod gan wleidyddion.\""}, {"text_idx": "#000025", "text": "Cyn y ddadl mi ddywedodd llefarydd ar gyfer y blaid Geidwadol yng Nghymru fod y noson yn teimlo fel ryw \"sbectacl gorliwgar\" ac fod Mr Jones ddim wedi gwahodd arweinwyr y gwrthbleidiau i gymryd rhan mewn dadleuon tebyg yngly\u0302n a\u0302 materion yng Nghymru."}, {"text_idx": "#000026", "text": "Mae disgwyl i refferendwm ar aelodaeth Prydain o'r Undeb Ewropeaidd gael ei gynnal cyn diwedd 2017."}, {"text_idx": "#000028", "text": "Prif StraeonEisteddfod: 'Canolfannau cystadlu' i ddisodli'r pafiliwnPublished8 awr yn o\u0302lAchos Bermo: Diffynnydd yn gwadu cicio dynes 71 oedPublished13 awr yn o\u0302lDiogelwch ta\u0302n: Datblygwyr mawr yn arwyddo cytundebPublished11 awr yn o\u0302l"}, {"text_idx": "#000034", "text": "Carchar yn 'agoriad llygad i anghyfiawnder'"}, {"text_idx": "#000037", "text": "Cwis: Cysylltiadau Cymru a Ffrainc"}]